PATVIRTINTA

 Molėtų rajono savivaldybės kontrolieriaus

 2020 m. lapkričio 4 d. įsakymu Nr. KI - 6

**MOLĖTŲ RAJONO SAVIVALDYBĖS KONTROLĖS IR AUDITO TARNYBOS**

 **2021 METŲ VEIKLOS PLANAS**

 **I. BENDROJI DALIS**

Molėtų rajono savivaldybės kontrolės ir audito tarnyba (toliau – Tarnyba) – Molėtų rajono savivaldybės tarybos įsteigtas viešasis juridinis asmuo, įgyvendinantis išorės audito ir kontrolės funkcijas Molėtų rajono savivaldybėje (toliau – Savivaldybė), Savivaldybės administravimo subjektuose ir atskaitingas Savivaldybės tarybai.

Molėtų rajono savivaldybės kontrolės ir audito tarnybos 2021 metų veiklos planas parengtas vadovaujantis Lietuvos Respublikos Vietos savivaldos įstatymo reikalavimais, atsižvelgiant į Tarnyboms nustatytą pagrindinį veiklos tikslą – prižiūrėti, ar teisėtai, efektyviai, ekonomiškai ir rezultatyviai valdomas ir naudojamas savivaldybės turtas bei patikėjimo teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai. Savivaldybės kontrolierius organizuoja plano vykdymą ir yra už tai atsakingas.

 Įgyvendindama Lietuvos Respublikos vietos savivaldos įstatyme nustatytas funkcijas ir suteiktus įgaliojimus, Tarnyba atlieka finansinius (teisėtumo) ir veiklos auditus Savivaldybės administracijoje, Savivaldybės administravimo subjektuose bei Savivaldybės valdomose įmonėse. Atliekant finansinius (teisėtumo) auditus, vertinama audituojamo subjekto finansinių ir biudžeto vykdymo ataskaitų rinkinių, metinių konsoliduotųjų ataskaitų rinkinių ir kitų ataskaitų duomenys, taip pat Savivaldybės lėšų ir turto valdymo, naudojimo, disponavimo jais teisėtumas, efektyvumas, ekonomiškumas ir pareiškiama nepriklausoma nuomonė. Veiklos auditų metu vertinama įstaigų veikla ekonomiškumo, efektyvumo ir rezultatyvumo pažiūriu, siekiama atskleisti veiklos problemas ir trūkumus. Tarnyba savo veikloje vadovaujasi Lietuvos Respublikos įstatymais, Valstybinio audito reikalavimais, Valstybės kontrolės parengtomis metodikomis, Tarptautiniais audito standartais, kitais teisės aktais ir Tarnybos nuostatais.

 Tarnybos 2021 metų veiklos planas yra Tarnybos veiklos planavimo dokumentas, kuriame pateikiami planuojami atlikti auditai, jų atlikimo terminai , siekiant surinkti pakankamą informaciją pagrįsti auditoriaus nuomonę privalomose teikti išvadose ir audito ataskaitose.

 Planavimo prioritetais laikomi Lietuvos Respublikos įstatymuose nustatyti šie kasmetiniai įsipareigojimai:

 -kiekvienais metais rengti ir teikti išvadas dėl savivaldybės konsoliduotųjų ataskaitų rinkinio – savivaldybės biudžetinių įstaigų, savivaldybės išteklių fondų ir kitų savivaldybės viešojo sektoriaus subjektų (VSS) finansinių ataskaitų rinkinio, parengto kaip vieno viešojo sektoriaus subjekto finansinių ataskaitų rinkinio, savivaldybės biudžeto vykdymo ataskaitų rinkinio, kuriame pateikiami savivaldybės biudžeto vykdymo duomenys, ir turto naudojimo (Lietuvos Respublikos vietos savivaldos įstatymo 27 str. 1 d. 2 p., 9 d. 10 p.; Lietuvos Respublikos viešojo sektoriaus atskaitomybės įstatymo 32 str. 1 d.).

 Preliminarus prioritetinių audituotinų sričių mastas:

 -Molėtų rajono savivaldybės 2020 metais patvirtintas biudžetas – 22501,5 tūkst. Eur pajamų; 818 tūkst. Eur 2019 m. nepanaudotų biudžeto lėšų, kuriomis koreguojamos 2020 m. pajamos; 550 tūkst Eur paskolų lėšų.

 -Asignavimai programoms finansuoti – 23870,0 tūkst. Eur.

 -Molėtų rajono savivaldybė 2020 m. vykdė 8 programas.

 -Molėtų rajono savivaldybės 2020 m. biudžeto asignavimai paskirstyti 25 asignavimų valdytojams (įskaitant Savivaldybės iždą).

 -Molėtų rajono savivaldybės 2019 metais į konsoliduotųjų ataskaitų rinkinį (KFAR) buvo įtraukti 29 VSS duomenys.

 -Savivaldybei nuosavybės teise priklausančio turto valdymo, naudojimo ir disponavimo juo 2019 m. ataskaitas rengė 27 VSS.

 -Molėtų rajono savivaldybei nuosavybės teise priklausančio nefinansinio turto, kurį Savivaldybės biudžetinės įstaigos patikėjimo teise valdo, naudoja ir disponuoja juo, 2019-12-31 balansinė vertė – 49171,8 tūkst. Eur; ilgalaikis materialusis turtas – (balansinė vertė) 48369,9 tūkst. Eur; ilgalaikis nematerialusis turtas – 227,0 tūkst. Eur; atsargos – 568,8 tūkst. Eur.(Savivaldybės nuosavybės teise priklausančio turto valdymo, naudojimo ir disponavimo juo 2019 m. ataskaita).

 -Molėtų rajono savivaldybės 2019-12-31 ilgalaikis turtas sudarė 56908,15 tūkst. Eur; trumpalaikis turtas – 3438,01 tūkst. Eur (Savivaldybės KFAR 2019-12-31).

 Tarnybos veiklos plane numatytų Savivaldybės konsoliduotųjų ataskaitų rinkinio, Savivaldybės biudžeto ir turto naudojimo finansinio (teisėtumo) auditų ciklai:

 -Prasidėjęs 2020 m. ir baigsis 2021 m., kurio metu vertinama 2020 m. ataskaitinį laikotarpį;

 -Prasidės 2021 m. ir baigsis 2022 m., kurio metu bus vertinamas 2021 m. ataskaitinis laikotarpis.

 Veiklos auditų metu vertinama audituojamo subjekto viešojo ir vidaus administravimo veikla ekonomiškumo, efektyvumo ir/ar rezultatyvumo pažiūriu, siekiama atskleisti veiklos tobulinimo galimybes. Tokių auditų metu gali būti vertinama vienos ar kelių įstaigų veikla, tam tikros įstaigos (-ų) veiklos dalys ar vykdomos programos. Šie auditai leidžia nustatyti ir esamas, ir tikėtinas problemas, todėl tai labai svarbi prevencijos priemonė.

 Tarnybos veiklos prioritetai ir planavimo procedūros yra nustatytos Kontrolieriaus veiklos plano rengimo tvarkos apraše, patvirtintame Savivaldybės kontrolieriaus 2016 m. spalio 20 d. įsakymu Nr. KĮ-5 „Dėl Molėtų rajono savivaldybės Kontrolieriaus veiklos plano rengimo tvarkos aprašo patvirtinimo“.

 Tarnybos veikla vykdoma planingai, tačiau, atsiradus poreikiui, veiklos planas gali būti koreguojamas.

 Veiklos planas sudarytas nesant patvirtinto 2021 metų biudžeto. Audito strategija bus rengiama Savivaldybės tarybai patvirtinus biudžetą. Atsižvelgiant į paskirtus asignavimus, audituotini subjektai bus parinkti atliekant atranką pagal 2021 metais skirtų biudžeto asignavimų dydį ir nustatytas rizikas.

 Molėtų rajono savivaldybės kontrolės ir audito tarnybos 2021 m. planinis darbo dienų skaičius – 253 darbo dienos, iš kurių apie 70 proc. laiko planuojama skirti auditams atlikti, išvadoms parengti, kontrolės funkcijoms.

 **II. FINANSINIŲ ATASKAITŲ AUDITAS**

|  |  |  |  |  |
| --- | --- | --- | --- | --- |
| ***Eil.******Nr.*** | ***Audito pavadinimas*** |  ***Audito tikslas***  |  ***Audito apimtis*** | ***Audito terminai*** |
| 1**.** | Molėtų rajono savivaldybės 2020 metų konsoliduotųjų ataskaitų rinkinio, Savivaldybės biudžeto ir turto naudojimo finansinio (teisėtumo) audito baigiamasis etapas |  -Įvertinti Molėtų rajono savivaldybės 2020 metų konsoliduotųjų finansinių ataskaitų rinkinio duomenų tikrumą ir teisingumą bei pareikšti nuomonę dėl šio ataskaitų rinkinio; -Įvertinti Molėtų rajono savivaldybės 2020 metų konsoliduotųjų biudžeto vykdymo ataskaitų rinkinio duomenų tikrumą ir teisingumą bei pareikšti nuomonę dėl šio ataskaitų rinkinio; -Įvertinti Molėtų rajono savivaldybės biudžeto lėšų ir turto valdymo, naudojimo ir disponavimo jais teisėtumą ir jų naudojimą įstatymų nustatytiems tikslams ir pareikšti nuomonę. | Programų parinkimas, pagrindinės audito procedūros Savivaldybės administracijoje ir kituose atrinktuose viešojo sektoriaus subjektuose reikšmingose ir rizikingose srityse; audito metu nustatytų klaidų ir neatitikimų apibendrinimas. Audito ataskaitos projekto derinimas su audituojamais subjektais. Audito ataskaitos ir išvados parengimas ir teikimas Molėtų rajono savivaldybės tarybai ir Molėtų rajono savivaldybės administracijai. | Iki 2021-07-15 (pradžia 2020-10-22) |
| 2. | Molėtų rajono savivaldybės 2021 m. konsoliduotųjų ataskaitų rinkinio, Savivaldybės biudžeto ir turto naudojimo finansinio (teisėtumo) audito planavimo etapas  |  -Įvertinti Molėtų rajono savivaldybės konsoliduotųjų ataskaitų rinkinio duomenis ir pareikšti nepriklausomą nuomonę; -Įvertinti Molėtų rajono savivaldybės biudžeto lėšų ir turto valdymo, naudojimo ir disponavimo jais teisėtumą pasirinktose srityse. | Vykdant audito planavimo procedūras bus atrinkti reikšmingi audito subjektai ir nustatytos reikšmingos audito sritys; jose bus atliekamos detalesnės audito procedūros. | Iki 2022-07-15 (pradžia – 2021 m. IV ketvirtis) |
|  |   **III. VEIKLOS AUDITAI** |
| 1. | Darbo apmokėjimo sistemos funkcionavimas Molėtų rajono savivaldybės administracijoje  | Įvertinti Savivaldybės administracijos darbo apmokėjimo sistemą efektyvumo, ekonomiškumo ir rezultatyvumo aspektais | Audito subjektas – Molėtų rajono savivaldybės administracija | 2021-09-01 – 2021-12-31 |
|  |  **IV. KITA KONTROLĖ IR AUDITO PROCEDŪROS** |
| 1. | Išvadų savivaldybės tarybai rengimas ir teikimas Tarybai: |
| 1.1. | Dėl Savivaldybės naudojimosi bankų kreditais, paskolų ėmimo ir teikimo, garantijų suteikimo ir laidavimo kreditoriams už Savivaldybės valdomų įmonių imamas paskolas; | Pagal Savivaldybės tarybos pavedimą |
| 1.2. | Dėl viešojo ir privataus sektorių partnerystės projektų įgyvendinimo tikslingumo ir pritarimo galutinėms viešojo ir privataus sektorių partnerystės sutarties sąlygoms, jeigu jos skiriasi nuo sprendime dėl viešojo ir privataus sektorių partnerystės projektų įgyvendinimo tikslingumo nurodytų partnerystės projekto sąlygų; | Pagal Savivaldybės tarybos pavedimą |
| 1.3. | Išvadas suteikiančias Savivaldybės tarybai pagrindą tvirtinti koncesijos konkurso sąlygas ir pagrindines koncesijos sutarties sąlygas; Savivaldybės tarybai nustačius konkurso etapus iki koncesijos sutarties pasirašymo, parengti išvadas galutiniam koncesijos sutarties projektui. | Pagal Savivaldybės tarybos pavedimą |
| 2. | Tarnybos teiktų rekomendacijų įgyvendinimo stebėsena | Nuolat |
| 3. | Gyventojų prašymų, pranešimų, skundų ir pareiškimų dėl Savivaldybės lėšų ir turto, patikėjimo teise valdomo valstybės turto valdymo, naudojimo ir disponavimo juo nagrinėjimas ir išvadų dėl tyrimo rezultatų teikimas | Pagal poreikį |
| 4. | Tarnybos 2021 m. veiklos plane nenumatyti veiklos ir finansiniai auditai pagal Savivaldybės tarybos pavedimus | Pagal Savivaldybės tarybos pavedimą |
|  **V. BENDRŲJŲ TARNYBOS FUNKCIJŲ VYKDYMAS** |
| 1. | Tarnybos 2020 metų veiklos ataskaitos rengimas ir pateikimas Savivaldybės tarybai | Iki 2020 m. liepos 1 d. |
| 2. | Tarnybos 2022 metų veiklos plano projekto parengimas ir pateikimas Savivaldybės tarybos Kontrolės komitetui iki 2021 m. lapkričio 1 d. Patvirtintą planą pateikti Valstybės kontrolei. | Pagal Savivaldybės tarybos patvirtintą reglamentą  |
| 3. | Dalyvavimas Savivaldybės tarybos, komitetų, komisijų posėdžiuose | Nuolat |
| 4.  | Tarnybos darbo planavimas, organizavimas ir valdymas bei kitos administravimo funkcijos | Nuolat |
| 5. | Kvalifikacijos kėlimo organizavimas ir profesinių gebėjimų ugdymas, metodinis darbas | Nuolat |
| 6. | Tarnybos archyvo tvarkymas | Pagal poreikį |
| 7. | Bendradarbiavimas su audituojamais subjektais, įstaigomis ir kitomis kontroliuojančiomis institucijomis, teikiant informaciją Vyriausybės atstovui, merui, administracijos direktoriui | Nuolat |
| 8. | Bendradarbiavimas su Valstybės kontrole, Savivaldybių kontrolieriais | Nuolat |
| 9. | Gyventojų priėmimas ir jų prašymų nagrinėjimas Savivaldybės kontrolieriaus kompetencijos ribose | Pagal poreikį |
| 10.  | Kasmetinės atostogos ir kiti neatvykimai į darbą dėl pateisinamų priežasčių (liga, sveikatos tikrinimas, administracijai leidus) | Pagal įstatymais nustatytą trukmę ir poreikį |

PLANĄ PARENGĖ:

Savivaldybės kontrolierė Elena Putnienė

2020 m. spalio 22 d.

SUDERINTA:

Molėtų rajono savivaldybės tarybos

Kontrolės komiteto pirmininkas Stasys Žvinys

2020 m. lapkričio 4 d.